Ο υπουργός Εξωτερικών της Τουρκίας, Μεβλούτ Τσαβούσογλου , σε σημερινές του δηλώσεις, ξεκαθάρισε πως η χώρα του θα συνεχίσει τις γεωτρήσεις στην περιοχή της Ανατολικής Μεσογείου, διευκρίνισε, όμως, πως δεν επιθυμεί πόλεμο με κανέναν, αλλά θέλει να μοιραστεί τον πλούτο.

Συγκεκριμένα, όπως μεταδίδουν τουρκοκυπριακά ΜΜΕ, ο Τσαβούσογλου δήλωσε ότι «θα συνεχίσουμε τις γεωτρήσεις γύρω από το νησί».

Βέβαια, έσπευσε να ξεκαθαρίσει πως η Τουρκία δεν θέλει να πολεμήσει με κανέναν, απλώς επιθυμεί να μοιραστεί τον πλούτο με ακεραιότητα, σύμφωνα με τον Φιλελεύθερο.

Οι παραπάνω δηλώσεις έγιναν στη συνάντηση του επικεφαλής της τουρκικής διπλωματίας με τον «ΥΠΕΞ» του ψευδοκράτους, Κουντρέτ Οζερσάι.